Onderwys en spekbome onder loep | Mossel Bay Advertiser
Onderwys en spekbome onder loep
Die portefeulje-onderwerp van die vergadering was opvoeding en Daan du Toit, skoolhoof van Laerskool Park, was die gasspreker.
Tuesday, 13 April 2021, 16:01
Generiese foto. Foto: FitNish Media, Unsplash
MOSSELBAAI NUUS - Na 'n jaar sonder fisiese byeenkomste, het VLV Voëlvlei se vroue weer vir die eerste keer 'n vergadering gehou.
Hy het hoofsaaklik inligting verskaf oor die effek van die pandemie op die onderwys.
Verlede jaar was 'n tyd van onsekerheid, groot aanpassings en nuwe denke oor onderrig in skole. Finansiële probleme en virtuele onderrig, asook tuisonderrig, was van die onmiddellike struikelblokke wat oorkom moes word. Die invloed van die dra van maskers en gebrek aan sosiale interaksie onder leerders het steeds 'n baie negatiewe effek. Die feit dat leerders die helfte van die voorgeskrewe onderrigtyd en die persoonlike interaksie met onderwysers en maats moet ontbeer, dra ook by tot groot onsekerhede.
Aanpassings binne die sogenaamde nuwe normaal het beteken dat leerders nie toegang gehad het tot ondersteuning en terapie nie. Ouers is die taak opgelê om hul kinders te ondersteun en dit terwyl almal nie heeltemal opgewasse daarvoor is nie.
Met die spekboom as 'n boom van die jaar, het bestuurslede insette daaroor gelewer.
Die gesondheidsvoordele van die spekboom, verskillende name van die boom in tale van die land, 'n gedig oor spekbome, die verskillende spesies daarvan en 'n resep vir spekboomkonfyt was van die inligting wat gedeel is, en dit was beslis nie 'n spekskietery nie.